bavarian-nlp/barwiki-20250901 huggingface dataset:
Beyoncé Knowles

Beyoncé Giselle Knowles (IPA: [bi.jɔn.ˈseɪ]) (* 4. Septemba 1981 z'Houston, Texas) is a amerikanische R&amp;B und Soul-Sängerin, Schauspuilarin und Model. Bis zum Joa 2005 is si Mitgliad vum R&amp;B-Trio Destiny's Child gwen. Seit'n 4. Aprui 2008 is si mit'n US-Rapper Jay-Z vaheirat. Ian grossn Durchbruch ois Solokinstlarin hod Beyoncé mit_n Liad "„03 Bonnie &amp; Clyde“" gschafft.
Blauzungenkronkheit

De Blauzungenkronkheit (aa Maikronkheit vum Mai, oiso Maul) is a Kronkheid vo Viecha, de wos widakäun dan, wia Schafin, Rinda und Goaßn. Da Nom kimmt vo da blaun Zung, de wos de kronkn Viecha hom. Vo dera Seich, de wos duach Vian ausglöst wiad, ko da Mensch olladings ned ogsteckt wean. Üwatrong wiad dea Virus duach Muckn (Culicoides). Am gfärlichstn is füa Schafin, bsundas fia schwoche Lampin, wei de am leichtestn ogsteckt wean. Rinda und Goaßn wean ned so schnö und so schwa kronk.
Sirius Star

De Sirius Star is a muadsdrum Ödanka, dea fu Daewoo in Sidkoarea baud woan is ("Daewoo Shipbuilding &amp; Marine Engineering Co., Ltd (DSME)") und seid Meaz 2008 fia de "Vela International Marine Ltd." untawegs is, ana Dochdafiama fu da schdotlichn saudisch Eadöfiama Saudi Aramco. Des Schif is 330 m laung und kau 318.000 Tonnen Ö transpoatian. Intanazional bekaunt woan iss im Nofemba 2008 wias mid folla Lodung auf'n Weg fu Saudi Arabien noch Amearika foa da Küsdn fu Kenya fu somalische Piaratn iwafoin und entfiad woan is und easchd am 9dn Jenna 2009 wida aus lossn woan is, nochdem aungebli an de Piaratn a Lösegöd zoid woan is.
Cerro Chirripó

Da Chirripó is da hegsde Beag in Costa Rica. Ea is 3.820 Meta hoch, ghead zu da Cordillera de Talamanca und ligt im Nazionalpark Chirripó. An woiknlose Dog kau ma fu seim Güpfi im Noadosdn de Karibik und im Sidwesdn in Pazifik seng.
Pforch

Pforch (amtli: Mariapfarr) is oane vo de fümbf Gmoana an Lungau im Soizburga Lond in Österraich. Bekonnt is da Orcht aa durch den berümtn Samsonumzug. Des is a ser oider Brauch an Lungau, bai dem a Riasnfigur umadum trong wercht und va Orcht za Orcht ziacht, bis in de ogrenzate Staiermork (in zwoa Erchter davo).
De Gmoa güit seid an etler Joar (gmessn an de Sonnenstundn) ois da sonnenraichste Orcht vo Österraich.
As Wobbm vo da Gmoa is: "In Roat a aus 'm linkn Schüidlarond donabrechnda waissa Odlafong."
Islãndhund

Da Islaundhund (isl.: "Íslenskur fjárhundur") is de oanzige in Islaund hoamische Hundsrassn. Ea is ned bsondas gros und hod a recht a diks Fö und ea wiad in Islaund a zan Lampihiatn fawent. Wais auf da Insl koane wüdn Ficha gibt, de de Lampi gfeali wean kantn, is a da Islaundhund recht zam und zuadrauli und desweng a recht belibt ois Haushund oda zan schbün fia de Kinda.
Vulkan Poás

Da Vulkan Poás is a aktifa Stratovulkan in Costa Rica. Ea is 2.754 Meta hoch und in seim Krata, ned waid fum Gübfi hod a zwoa Sen in denan a recht a gifdige Saire drin is und de a gauns a diakisblaue Foab haum. Mid am duachschnidlichn pH-Weat fu wengia ois 1 ghean de Sen zu de sauasdn und boazadsn vulkanischn Kratasen iwahaupt auf da Wöd. Obwoi a oiwai wida aktif wiad is da Poás a wichidgs Tourisdn-Zü in Costa Rica, wai a ned waid fu da Hauptschdod San Jose weg is und wai a guad ausbaude Schdrossn fost bis zan Gübfi aufi ged. An seine fruchtboan Flankn wiad Kafe aubaud.
Eadbem im Jenna 2009.
Am 8dn Jenna 2009 um 13:21 Oatszeid is baim Vulkan Poás a Eadbem ausbrocha mid ana Schdeakn fu 6,1 auf da Magnitudn-Skala. Gwogid hod de gaunze Gegend rund uman Vulkan und ma hods gschbiad bis noch San Jose und sogoa bis Nicaragua. Bai dem Eadbem han mindesdns 15 Leit gschdoam, de bai ana Muan faschit woan san, de an da Flankn fum Poás baim La Paz-Wossafoi ogaunga is und waidane 42 Leit wean nu famisst. 400 Leit, fu denan 300 auslendische Tourisdn, han duach de Zaschdearungen fu dem Eadbem fu da Aussnwöd ogschnin woan und desweng mid Hubschrauwa evakuiad woan. Nem deara Haungrutschung han foa oim Schdrossn und Haisa bschedigt woan, unta aundam a Schbidoi. Insgesaumt woan 42 Deafa bedroffn, dafau bsondas de Oatschoft Cinchona. In San Jose is duach des Eadbem zeidwais da Schdrom ausgfoin.
Hisdoarisch gseng keman soichane Unglik oiwai wida fia. Said'n 1828a Joa is da Poás insgesaumt 39 Moi ausbrocha und hod mearane soiche Eadbem ausglest.
TrioWien

TrioWien is a Weana Kapöön, de wos Weana Liada in woschechta Swing-Musi spüd. Jeda Ton haundgmocht ohne Effektmaschinen und ohne Computer.
Nem Weana Liada ghean a no deitsche Evergreens zum Programm. S TrioWien hod scho zoireiche Auftritte im In- und Auslaund und im Rundfunk und Feansehn ghobt.
Diskographie.
"CD: I red im Schlaf (2008)"
Zitat.
"Sperrstund Blues":
"Des is da Sperrstund Blues, fia heite is jetzt Schluss.
Zum Obschied song mia leise, hauts eich iba d'Heisa.
Es hobts jo eh scho gnua, gehts ham und gebts a Ruah.
De Nochbahn schlofn scho, drumm sats a bissl leisa.
Moang is a no a Dog, gehts jetzt sche ham,
Wei es is Speeeerstund."
Im Netz.
Hamseitn vum TrioWien
Fiezmóos

Fiizmoos (iwerreegionoier Dialekt: "Füzmoos", Hochdeitsch: "Filzmoos") is a Gmoend im Soizburger Lond an Bezirk Seiger Hons (Pongau) in Esterreich mid 1.511 Eihwoner (2022).
Geografie.
D'Gmoend liigg an nordestlichen Pongau, am Fuess vam Dauchstoah an da Londesgrenz z'Oweresterreich und da Steiermoerk. Da heechste Punkt vam Gmoehgebit befindt se am Gipfe vam Torstoah (), der wous aaras Droilenderegg va droi Bundeslender biidt.
As Gmoehgebit umfousst as owere Toi vah da Mandling Mandling und as Owerfritztoi. D'Mandling fliesst ad Enns eiche, da Fritzbouch mindt ad Soizach, zwischendreih vah die zwo liigg d'Toiwosserscheiden Iwermoos.
Da Norn vah Fiizmoos, mi'm Gosaukomm und da markonnten Bischoffsmitzen () ghäescht toeeweis za da Pufferzoner vam UNESCO-Wejdkuituererwe Hoistoud-Douchstoah/Soizkommerguet. Da siedliche und westliche Tei vah da Gmoeh am Roossbrond () und Gäeschzkobf () zejd za die Fritztoier Berg vah die Soizbuerger Schiferoipen.
Soabischa Rundfunk

Soabischa Rundfunk (owasoabisch: "Serbski rozhłos", niedasoabisch: "Serbski rozgłos") hoaßt ma de Sendunga vom Mitteldeutschen Rundfunk (MDR) und vom Rundfunk Berlin-Brandenburg (RBB) in de zwoa soabischn Standadschprochn.
Radio.
De Sendunga vom RBB wean Bramborske Serbske Radijo (boarisch: "Brandnbuagisch-soabischs Radio") ghoaßn und kemma af Niedasoabisch vom RBB-Schtudio z'Cottbus. De Sendunga vom MDR hoaßn: Serbski Rozhłos (boarisch: "Soabischa Rundfunk") und kemma af Owasoabisch vom MDR-Schtudio z'Bautzen.
Sendezeidn.
As soabische Programm ko' ma ned ìn gonzn Dog long hean, sundan bloß fia a boa Schtund. In da restlichn Zeid wead af deane Fregwenzn jeweis a Montlprogramm vo da zuaschtändign Rundfunkonschtoit gschpuit. Unta de soabischn Sendunga wean bei MDR 1 aa de "Jingles" af soabisch eihgschpuit, donn hoaßt da Senda MDR Jedyn Radio Sakska.
Feansehprogramm.
Da MDR und da RBB hom jeda sei eigne Sendung af soabisch. Wei de Programme vo beide Onstoitn aa iwa d'Astra-Satellitn ausgschtroiht wean, ko' ma de Sendunga fost in gonz Eiropa ooschaung.
Am easchtn Samsda im Manat zoagt da MDR um 5 Minutn voa hoiwa 1 am Middoch (12.25 Uah) de Sendung Wuhladko „von Sorben für Sorben“ im MDR Feansehn. Da RBB zoagt sei soabischs Feansehmagazin Łužyca imma om drittn Samsda im Manat vo umma 2 bis umma hoiwa 3 am Nammedoch (14.00 bis 14.30 Uah) im rbb Fernsehen; a Wiedahojung gibts am Diensta draaf im Nochtprogramm.
Kurt Cobain

Kurt Donald Cobain (* 20. Feba 1967 in Aberdeen im amerikanischn Bundesstaat Washington; † 5. Aprui 1994 in Seattle) wor a Rockmusika. Bsundas bekannt is a ois Sänga und Gitarrist vo da Grunge-Band Nirvana worn, fir de aa fost olle Liada gschriem hod.
Da Cobain hod an neien Lebnsstil prägt, den wo vui nachgmacht ham. Nach seim Doud san mehr Alben erschiena ois wia zu Lebzeitn.
Zam mit da Firma Fender hod da Cobain a eigne Gitarr entwicklt ghobt ("Fender Jagstang"), de wos er oba nur sejtn gspuit hod.
1994 hot a si mit ana dreifoch iwadosis Heroin und an Kopfschuss as Lebm gnomma.
Nirwana

Nirwana (Sanskrit, n., निर्वाण, nirvāṇa; nis, nir = aus, vā = wehen) bzw. Nibbana (Pali, nibbāna) is da Nam firs buddhistische Endzui, an Austritt aus'n "Samsara", am Kreislaf vum Leiden, durch Erleichtung. S Wort bedeit "Erleschn" (weatlich „Va-wehn“) und moant s Ausleschn vo oin Bindungen an de Lemsgier (Ich-Sucht, Gier, Ohaftn usf.).
Vawandte Begriff im Buddhismus san „Leerheit“ (Skrt: "Shunyata)" sowia „Soheit“ "(Tathata)". Nirwana is fir Buddhistn aa de Befreiung vo da Wiedageburt (Reinkarnation).
Hittau

Hittau (Hóchdeitsch ómtlich: Hüttau) is a Gmóah an Soizburger Lónd an Póngau an Fritztoi inner, in Éstreich mid 1.460 Eihwóner (2020). Orschtstóaé sand: d' Bóarau "(Bairau)", Hittau "(Hüttau)", Iagéschbáuch "(Iglsbach)", Niadernfritz "(Niedernfritz)", Sunnbérg "(Sonnberg)" und Sunnhoib "(Sonnhalb)".
Geroisbeck

Geroisbeck, aa Geroisboch (amtli: Gerolsbach) is a Gmoa im Landkroas Pfaffahofa an da Uim. Es lem 3429 Leid (2015) drentn, und es is 58,97 Quadratkilomeda groß.
Gschicht.
Geroisbeck soi vom Nama vom Pforra Kerolt heakema, dea wo vo 783 bis 811 in da Urpforrei gwiakt hod. Im 10. Jh. is da Ort zum easchtn Moi in Urkundn vom Klosta Minchsminsta eawähnt.
Gmoagliedarung.
Insgsamt san 79 Ortsteil sind in fimf Gemarkunga Bestandtei vo da Gmoa Geroisbeck:
Worms

Worms is a rundnbasiates Multiplayer-Strategie-Computerspü von da englischen Firma Team 17.
Klassisches Spui.
Bei da klassischen Version von Worms gehts darum, dass ma de gegnerischen Wiama ausschoit. Dafia komma normale Woffn (Schrotflinte, Luftogtriff) vawenden, owa a recht eigene Woffen (Schaf, Betonesel) kumman zum Einsatz. Man spüt in oana comichoften 2D-Welt und unten is imma Wasser.
A Wurm ko auf zwoa Arten sterm:
Oft is des Gelände bergig oder hat Krater, oiso is ned so leicht zum furtlaffa. Duach Explosionen und so wiad des Gelände owa imma weniga. Monchmoi sand a Minen im Weg, wennst Glück host, bleibt ane hänga und explodiert ned, owa des passiert sötn.
Ondare Versiona.
In Worms 3D spüit ma in ana 3D-Welt. Es gibt ano a Worms Pinball-Spü und Worms Forts, bei dem ma Tiam baun muas.
Kerstin

Kerstin is an weiblicha Vornam.
Wortheakumft.
Kerstin is a skandinavische Abwandlung vo Christiane.
Des bedeit so vui wia de Christliche, de Gottestreie, die Gsoibte.
Namenstag.
24. Juli
Variantn.
Kerstine, Kerstina, Kirsten, Kirstin, Kirsti, Keri, Cerstin, Kersten, Kärstin, Kirschi
Daidsch-Mokra

Daidsch-Mokra (ukrainisch: "Німецька Мокра"/"Nimezka Mokra", seit 1946 bis 2016 "Комсомольськ"/"Komsomolsk"; hochdeitsch: Deutsch-Mokra, slowakisch: "Nemecká Mokrá", ungarisch: "Nemetmokra") is a Deafi in de ukrainischn Woidkarpatn mid umara 540 Leitl (2004), des heit zan Oblast Transkarpatien ghead und 1775 fu estareichische Hoizgnecht de aus'n Soizkaummaguad kema san, grindd woan is. Da Naum Mokra lait si o fu da ruthenischn Schbroch und hoast so fü wia faichde Gegend. Glai danem, neta fimbf Kilometa waida unt is a da Nochbaoat Russisch-Mokra ("Руська Мокра", "Ruska Mokra"). De zwoa Oatschofdn ghean zaum zu oane gemainsaumen Gmoa.
Méschting

Méschting (Hóchdeitsch ómtlich: "St. Martin am Tennengebirge") is a Gmoand an Soizbuerger Lónd an Póngau in Ésterreich mid 1.781 Eihwóner (2024). D'Gmoand ligg direkt am Sidfuass vam Ténnengebierg. Oerschtstoaé sand: Lómmertoi "(Lammertal)" und Méschting "(St. Martin)".
Akkadisch

Des Akkadische is a Sproch, de wo vo etwa 2500 vua Christi bis etwa 600 vua Christi gredt und nu länga gnutzt woan is, etwa bis 100 noch Christi. Es is a semitische Sproch (ostsemitisch) und is in da Keuschrift ibaliafad. Gschprochn und gschriam woas im antikn Mesopotamien, wo de Sumera und de Akkada gwohnt hom. (Und a nu vü ondare Vöka, zum Beispü de Amurrita, de Kassitn, de Hurrita, ...).
Schrift.
Gschriebn woa des Akkadische wi gsogt in da Keuschrift, des is a gonz urige Schrift de nua aus wogrechtn, senkrechtn und schregn Keun und aus Winklhokn bested. Die Keu weadn doduach eazeugd, doss ma mit am Stickl vo an Schüfrohr in an wachn Ton druckt. Doduach, doss des Stickl on am End brada ist ois am ondan entstehd de tippische Keufoam.
Eafundn is di Keuschrift vo de Sumera woan füa dera ir Sproch im 3. Joatausnd vua Christi. Gonz am Onfong woa di Schrift goa ka Keuschrift, sondan a Büdschrift. De hod se eascht im Lauf da Zeid zu ana Keuschrift entwickld. Mid dea Schrift, de onfongs nua Büdzeichn kond hod (Logogramm), host don a Zeichn mid an Laudweat schreibn kenna (Phonogramm).
De Keuschrift wiad vo lings noch rechds gschriam.
Sproch.
Des Akkadische is a semitische Sproch, des haast sie is aufbaut mit an System vo Wuazln. A Wuazl is sowos wia a Basis vo an Wuat, de di Bedeutung festlegt. Um und zwischn de Wuazln weadn Vokale und Affixe eingstreut, sodass sich grammatische Foamen eagebn.
Beispü.
Des san drei Konsonantn (meistns sans drei, monchmoi a viere oda a nua zwa), und um an Ininitiv zu büdn san zwei "a" dazwischn eigfügt, a kuazes und a longs und am Schluss a Endung "um".
Nu a Beispü: de Konjugation vum Präteritum vum Verb "šapārum" im Singular
3. Peason masc. išpur
3. Peason fem. išpur oda tašpur
2. Peason masc. tašpur
2. Peason fem. tašpuri
1. Peason com. ašpur
Beleg.
Wolfram von Soden - Grundriss der akkadischen Grammatik
Rüsten (Fertigungstechnik)

Ois Rüstn werd in da Fertigungstechnik de Arbad bzeichnet, de ma macha muas bis ma auf na Maschin a anders Drum fertign ko. De Rüstzeit is oiso de Arbeitszeit, de vabraucht werd zwischn am letztn oidn Drum bis ma d' Serienfertigung vom neichn Drum olaffa lossn ko.
S' ghead oiso as Abrüstn vo de vorherign Werkzeig und Vorrichtunga genauso dazua wia as Eibaun, Vamessn und Eifahrn vo de neichn Werkzeig und Vorrichtunga.
Rüstn muaß ma fia a Serie nua oa moi. Des is mid a Grund warum große Serien, oiso a Massnfertigung wirtschaftlich is. A aufwendigs Rüstn ko de Fertigungszeitn optimiern. Umkehrt kos bei gringe Stückzahln und Einzlstück günstiger sei, daß ma a oafache Maschin eisetzt, wo as Rüstn oafacha is, obwoi ma da ned des Einsparpotenzial fia de Fertigungszeitn hod.
Neuschwabenland

Neischwobenlond (dt. "Neuschwabenland") is a uma 600.000 km² großes Gebiet in da Antarktis. Es is im Sommahoibjoa 1938/1939 vu Bodnexpeditiona z Fuaß obgsteckt, oba a durch Akundungs und Markiarungsflig' fias Deitsche Reich in Bsitz gnomma woan. De Expedition is untam Befej vum Kapitän Alfred Ritscher dafoigt. Heit liegt des Gebiet im Kinigin-Maud-Land im norwegischn Antarktisterritorium, wo da rechtlicha Status afgrund vum Antarktisvatrog unklor is.
Einnohm duachs Deitsche Reich.
Dabei is des Gelände auf uma 600.000 km² ibaflogn woan, mid Flugbootn de wo vom Muadaschiff midgfiaht worn san. Mit Reihnbuidlkamaras san so um de 11.000 detailliate Buida afgnomma worn. Außadem hot de Division a provisorische Basisstation baut. Im Feba 1939 hot de Schwobnlond es antarktische Eis wieda valossn. Af da zwoamonatign Hoamroas, is es afgnommene Material gsichtet und ausgweatet woan. Es is bekonnt, dass da Kapitän Ritscher no a zwoate Expedition mit vabessate Middl duachfiahn woit, wos oba nia stottgfundn hot, weis duachn Ausbruch vum zwoatn Wejdkriag nimma meglich wor.
Vazicht af Gebietsonsprich durch de Bundesrepublik Deitschland.
Die Regiarung vo da BRD hod ob 1952 nua no am Recht vo da Namgebung festghoidn und af de Gebietsosprich vazichdt. Mid dem Antarktisvatrog vo 1957 is owa aa dea Ospruch vafoin. Des Gebiet hod heit weitgehend norwegische Nama.
Spadare Entwicklung.
Spada san donn no oanige Operationa durchgfiaht woan:
Gebrüder Bernard

De Firma Gebrüder Bernard is 1733 ois "Fürstlich Isenburgsche privilegierte Schnupftabakfabrik" in Offenbach am Main vo Johann Nikolaus Bernard (1709 – 1780) gründt worn und is de easchte Tabakfabrik in Deitschland gwen. 1955 is de Firma nach Regnschburg und 1999 nach Sinzing in Bayern umzogn. Am 31. Mai 2008 is de "Bernard Tabak AG" wegn stoaka Umsatzeinbußn liquidiat worn. Nachfoigebetrieb is de "Bernard Schnupftabak GmbH" in Sinzing
Produkte.
Bernard is vor oim durch traditionelle Schnupftabaksortn bekannt: „Alt-Offenbacher köstlich“, „Offenbacher Kardinal“, „Klostermischung“, „Gekachelter Virginie“, „Pariser No. 2“ und „Russischer Augentabak“, sowia klassische boarische Schmeizler, wia da bekannte „Schmalzlerfranzl“ (seit 1894 ois Marknzeichn gschützt.
Dazua werd aa no moderne Snuffsortn gfiat, wia de „Polarprise“ und da „Jubiläums Snuff“. Dann hod de Firma no zwoa oanzigoatige Sortn, an „Zwiefacher“, a Mischung aus Scheizler und Snuff, sowia de mentholhoitign „Schmalzler weiß-blau“.
Sepp Depp Hennadreck

Sepp Depp Hennadreck is a Sammlung vo lustige boarische Kindaliada, zammagstejd vo da Biermösl Blosn. "Sepp Depp Hennadreck" gibts ois CD und ois Liadabuach.
Beispui.
De Affn, ja, de Affn,
gengan ins McDonalds nei
s Rhinozeros, des hockt scho drin
und frisst an Ketchupbrei!
Sepp, Depp, Hennadreck.
beisst da Katz an Wedl weg.
Lasst ihr no a Stutzl dro,
dass da Teifi schluzn ko.
Melodic Death Metal

Melodic Death Metal is a Subgenre vom Death Metal. De Bezeichnung New Wave Of Swedish Death Metal is a weid vabreitet und is a Synonym fia des Genre. Genauso is de Bezeichnung Göteborga Metal oda Göteborga Schui ned so unüblich, weij de Stürichtung ursprünglich aus Göteborg kema is. Vabreit is a de Bezeichnung "Slow Death Metal", de owa meist negativ vastaundn wiad.
Gschicht.
De easchte eafolgreiche Band vo dem Stü wor At The Gates, mid eanan 1995 vaeffntlichtn Oibum "Slaughter of the Soul", de genau wia de iatzt bekauntn Bands wia Dark Tranquillity und In Flames aus Göteborg kema san. De Band hod se owa schau 1996 wieda aufglest. Wegn da eascht spädan Popularisierung vom Melodic Death Metal is da Begründastatus heifig de zwoa aundan Bands, bsundas In Flames zuagsprocha worn. A de in dera Szene bekauntn Bands Soilwork und The Haunted, de wos in eanara Musik zuasätzlich Thrash Metal vaorweitn, keman aus Göteborg und ham den Begriff vo da Göteborga Schui stork midprägt.
US-Airways-Flug 1549

Da US-Airways-Flug 1549 vum 15. Janua 2009 houd a booa Minudn nouchm Schtart wajcha Probleme mit de Triebweak afm Hudson River a Notwassarung hiileng majn. Alle 150 Passagiere und de 5 Mitglieda vu da Bsatzung hom des Unglick iwalebt.
Da US-Airways-Flug 1549 is a täglicha Indlandslinienflug vu da US Airways, vum Fluhafn LaGuardia z' New York City zum Flughafn Seattle/Tacoma vu Seattle und Tacoma in Washington, Vaainigte Staatn. Am 15. Janua 2009 um 15.31 Oatszait (20.31 UTC) is da easchte Flugohschnitt segs Minutn nauchm Ohem mit ara Notwassarung afm Hudson River zwischn New York City, New York und Weehawken, New Jersey zu End ganga.
As Flugzaich wead vum Avation Saftey Network ajs „zeaschtört“ afgfiat. Dou danauch handltsa se um in 19. Totajvalust vu am Flugzaich vum Typ Airbus A320.
Juri Rytcheu

Da Juri Rytcheu, oft "Juri Rytchëu" gschrim, damid ma in Nauum richtig aussprichd, sei voiständiga Naum is auf russisch "Ю́рий Серге́евич Рытхэ́у" (Juri Sergejewitsch Rytcheu, wissnschoftlich umschrim "Jurij Sergeevič Rytchėu"; * 8. März 1930 in Uelen, Tschukotka, Russlaund; † 14. Mai 2008 in Saunkt Petasbuag) woa a tschuktschischa Schriftstella. Ea güit ois Begründa vu da tschuktschischn Literatua.
Sei Lem.
Da Juri Rytcheu is da Bua vu am Jaga gwen. In Anadyr, da Hauptstod vu da Region, vu dea a heakimmd, hod a bei da Zeidung „Sowjetskaja Tschukotka“ zum Oawatn auugfaunga. Im 49a-Joa hod a mi'm Studium an da Uni vu Leningrad (Saunkt Petasbuag) auugfaunga und aa mi'm Üwasetzn vu Puschkin-Biacha und aundare russische Klassika ins Tschuktschische. 1953 is sei easchta Saummibaund außakemma: „Ljudi naschego berega“ („Menschn vu unsam Ufa“). Sei easchta Roman woa 1956 „Tschukotskaja Saga“ („Чукотская сага“/Tschuktschische Saga). Bis in de spädn 80a-Joa san nu mearare weidare Weake dazuakemma. Glebt hod a d'meara Zeid in Anadyr, zeidweis aa in Saunkt Petasbuag.
Ois anziga Vatreta vu de so gnaunntn Nazionalliteratuan vu de indigenen Vöika vum russischn Noadn hods da Rytcheu gschofft, dass a aa intanazional zu ana gwissn Bekaunntheid kemma is, de aundan san heid zeimlich olle in Vagessnheid grodn. Seine Gschichtn san in mearare Sprochn üwasetzt und zum Teu vafüimd woan.
Sei Weak.
Voa da Perestroika.
Bis zu da Perestroika woa da Rytcheu, wia de meistn Vatreta vu da vum Stood gföadatn Nazionallitaratuan, reschimtreu und ideologisch zuvalässig. Seine easchtn Gschichtn san fost ausschliaßlich auf russisch gschrim woan und nia üwasetzt woan. In de 70a-Joa hod a, vum sozialistischn Realismus gprägt, voa oim de „launge Roas“ vu de indigenen Vöika vum Noadn aus da „Rückständigkeit“ in'd sowjetische Zivilisazion doagstöid, wos vu da UdSSR so aa gfoadat und gföadat woan is.
So soitn seine Gschichtn zoang, wia de Jaga, Fischa und Nomadn vu da Arktis fortschrittlich woan san, weu d'kommunistische Partei des so vaaunlosst hod. Dass de indigenen Charaktere in de Gschichtn vasuachn, si geng'd US-Amerikana, de ois gewoittätig, fluachad und vagewoitignd doagstöid wean, zschützn, zaagt in Sowjetpatriotismus in seine Gschichtn. Schamanen wean in dem Zusaummenhaung oft ois US-Agentn doagstöid.
Seid da Perestroika.
In de 80a-Joa hod si da Tonfoi in seine Weake gändat: Schamanen han positive Figuan woan, s'Wort „Zivilisazion“ hod a zum easchtn Moi in Klaumman gsetzt und währnd und noch da Perestroika offn Kritik ausgübt, wias vüi aundare Nazionalschriftstella aa dauu hom. Zum Beispüi hod a d'Behaundlung vu de Indigenen ois „stüin Genozid“ bezeichnt.
Republik Zypern

D Republik Zypern, griachisch Kypriakí Dimokratía (Κυπριακή Δημοκρατία), tiakisch Kıbrıs Cumhuriyeti, englisch Republic of Cyprus, is a Inslstoot am estlichn Middlmeea, dea wos anno 1960 vom Vareinigten Kinereich d Unabhängigkeit griagt hod. Zypern is de drittgresste Insl am Middlmeea; se ghead geografisch zu Asien, politisch und Kuituarell zeids oba zu Eiropa dazua.
Eadkunde.
Zypern is a gebirgige Insl, vo dera wo d hägste Berg da Olympos (1951 m) am Troodos-Gebirge is, wos mid Kiefan, Zwergoachan, Zybressn und Zedan bedeckt is. 19 % vo da Flächn vo da Insl mocht da Woid aus.
Gressane Fliss auf da Insl san da Pedias (Pedheios) mid arana Läng vo 100 km, da Serrakhis und da Dhiarizos, de oba oiwei grod am Winta a Wossa fian.
Städt.
As wiadschaftliche Zendrum vo da Insl is da siadlicha Teil vo Nikosia, d Hauptstod vo da Republik. Wiadschaftle genauso wichdig hand de drei Hafenstädt Larnaka, Limassol und Paphos, de wos duach d Siadkistnaudobahn midarananda vabundn hand. Vo arnana gressan tuarisdischa Bedeitung is nochad da Badeort Agia Napa.
Geologie.
Zypern ligt am Sian vo da Anatolischen Blottn. Da Zypernbong wo siadle vo Zypern is und da Hellenische Bong, wo siadle vo Kreta is beidnd dKonvergenzlinie zua Afrikanischn Blottn.
Wirtschafd.
Bodnschätze.
Zypern is seit da Antike duach seine Kupfaminen bekannt. De Insl is aa so zu iam Nom keman, lateinisch "Cuprum". De Minen san oba weitgehend erschepft. An Bodnschätzn gibts heit no Asbest, Marmor, Pyrit, Gipsstoana und Soizlogastättn. Am Strand wead Tonerdn obaut.
Sport.
De zwoa gresstn Sportklubs san APOEL Nikosia und Omonia Nikosia.
Günther Kaufmann

Da Günther Kaufmann (* 16. Juni 1947 z Minga; † 10. Mai 2012 z Berlin) wor a boarischa Schauspuia.
Lebm.
Da Kaufmann is 1947 im Mingara Stodtei Schwabing ois Bua vo ana Boarin und am amerikanischn Soidotn geborn worn. Spoda is de Famij in in Stodtei Hasenbergl umzogn. Vom Fuimemocha Rainer Werner Fassbinder is a ois Schauspuia entdeckt worn. Er hod in mearane vo seine Fuim mitgspuit. Spoda in de 1980a und 1990a Joar hod da Kaufmann in de ZDF-Serien "Derrick" und "Der Alte" mitgwiakt.
Sei Lebm is zeitweis wia a Krimi valaffa. Aus Liab za seina drittn, domois doudkrankn Frau Alexandra hod a anno 2001 a foisches Gstendnis obglegt und is fian Mord an seim Steiaberota za 15 Joar Gfengnis vaurteit worn. 3 Joar is a inhoftiat gwen, nacha san de woarn Meada, wo vo seine Frau ogstift gwen san, festgnumma worn. Draf is dees Vafoarn nei afgroit und da Kaufmann freigsprocha worn.
Famij.
Da Kaufmann hod zwoa Kinda, Eva (* 1970) und Dave (* 1971). Sei Bua, da Dave Kaufmann, 20 Joar lang Fenstaputza, hod 2009 (mit Ende 30) an da drittn Staffe vo da RTL-Castingshow "Das Supertalent" teignumma. Dobei hod a an viatn Plotz gschofft. Seitdem is a haptberuafle Swing-Sänga und Schauspuia.